L 58/1474
BG
Официален вестник на Европейския съюз
23.2.2023 г.
КОМИСИЯ ПИЛОТНИ ПРОЕКТИ
ГЛАВА PP 07 — ИНВЕСТИРАНЕ В ХОРАТА, СОЦИАЛНОТО СБЛИЖАВАНЕ И ЦЕННОСТИТЕ (продължение) PP 07 23
(продължение)
PP 07 23 02
(продължение) — подобряване на здравето на служителите и намаляване на стреса им, — улесняване на по-дългите кариери, — създаване на нови работни места, — подмладяване на възрастовата пирамида в дружеството, — въвеждане в квалифицирани организации и увеличаване на отговорностите на всички работници (като се има предвид, че дори мениджърите като цяло биха работили по-малко, това дава възможност на всички работници да увеличат отговорностите си), — подобряване на достъпа до учене през целия живот (особено в МСП), — увеличаване на използването на най-скъпите машини, както и увеличаване на часовата амплитуда на работното време за клиентите.
Какъв е резултатът от този опит?
Какви бяха успехите му?
Какви бяха провалите му?
Целта на този пилотен проект е да се направи възможно най-пълната и прагматична оценка на експериментите, свързани с организацията на работното време.
Този анализ ще бъде представен на лицата, отговорни за вземането на решения в социалната и политическата сфера.
Анализът ще бъде предоставен и в образователни материали (инфографики, видеоматериали и др.), за да се информира широката общественост за добрите практики, прилагани в иновативните дружества в различните държави членки.
Пилотният проект ще се състои конкретно в организирането на срещи с различните заинтересовани страни, засегнати от прилагането на политиките за работното време: работодатели, лица, отговорни за вземането на решения, представители на академичните среди, профсъюзи и др., за да се документира въздействието на тези политики върху различните компоненти на обществото.
Тези срещи ще бъдат документирани и видими за възможно най-много хора, по-специално чрез семинари, уебинари, видеоматериали и доклади.
Въздействието на този пилотен проект ще се измерва с аудиторията, до която са достигнали тези различни образователни материали.
Въпросът за организацията на работното време може понякога да предизвика социално напрежение в някои държави.
Работата по документирането, която дава глас на работодателите, работниците и другите заинтересовани страни въз основа на успешен конкретен опит в широк кръг от сектори (МСП и големи предприятия, публичен и частен сектор, социална икономика и др.), може да даде много положителен принос към европейския социален диалог.
Пилотният проект ще се състои от две основни фази: 1.
Първите срещи в няколко държави (най-малко Германия, Швеция, Франция, Испания, Белгия, Португалия, Нидерландия и Чешката република) и семинари в различни европейски градове ще бъдат организирани през 2023 г. 2.
Първите документи, в писмена форма, инфографики и видеоматериали, ще бъдат оповестени публично през 2024 г.